頌六十二首 四十
作者：道世
朝代：唐

paragraphs: 業風恒泛濫，苦海濤波聲。
漂我常游浪，遠離湼槃城。
忽遇（一作「何時」）慈舟至，運我出愛瀛。
是（一作「寔」）知高慕友（一作「施」），懲過改凡（一作「頓捨貧窮」）情。
罪垢蒙除結，神珠啓闇冥。
釋（一作「貴」）門光麗景（一作「景麗」），俗務苦重縈（一作「賤業永休寧」）。
冀除五昏蓋，方悟六塵輕。
自非乘寶輅，何以息燄寧（一作「志求八解脫，誓捨六塵縈。
儻遇慈父誨，開我心中經。
」）（見同書卷六十《懲過篇》。
注一作者，爲同書卷七一《貧女部》之異文。
）。